CELEX: 62018TN0605
Language: sk
Date: 2018-10-08 00:00:00
Title: Vec T-605/18: Žaloba podaná 8. októbra 2018 – ZF/Komisia

17.12.2018   
            
            
               SK
            
            
               Úradný vestník Európskej únie
            
            
               C 455/27
            
         
      Žaloba podaná 8. októbra 2018 – ZF/Komisia
      (Vec T-605/18)
      (2018/C 455/36)
      Jazyk konania: francúzština
      
         Účastníci konania
      
      
         Žalobca: ZF (v zastúpení: J.-N. Louis, avocat)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd rozhodol takto:
      
                  —
               
               
                  rozhodnutie Komisie z 30. novembra 2017 o stanovení dôchodkových práv žalobcu so spätnou účinnosťou od 6. marca 2015 a rozhodnutie Komisie z 31. januára 2018 o náhrade údajných neoprávnených platieb sa zrušujú,
               
            
                  —
               
               
                  Komisia je povinná nahradiť trovy konania.
               
            
         Dôvody a hlavné tvrdenia
      
      Na podporu žaloby žalobca uvádza päť žalobných dôvodov.
      
                  1.
               
               
                  Prvý žalobný dôvod je založený na protiprávnosti zrušenia aktu o priznaní subjektívnych práv, keďže žalobcove práva boli stanovené pri jeho nástupe do služby v rámci ESVČ 1. októbra 2011 v súlade s článkom 15 ods. 1 podmienok zamestnávania ostatných zamestnancov Európskej únie. Žalobca teda zastáva názor, že buď je toto rozhodnutie zákonné a nemožno ho zrušiť, alebo je protiprávne a k zrušeniu mohlo dôjsť len v primeranej lehote.
               
            
                  2.
               
               
                  Druhý žalobný dôvod je založený na nesprávnom právnom posúdení, keďže rozhodnutie o prijatí žalobcu do zamestnania ako dočasného zamestnanca v platovej triede AD12 platovom stupni 8 so zápočtom odpracovaných rokov v platovom stupni od 1. novembra 2007 bolo zákonné rozhodnutie v súlade so zmluvou, ktorá zaväzuje zmluvné strany, a nebolo ho možné zákonným spôsobom zrušiť a nahradiť rozhodnutím o uplatnení opravného koeficientu, ktorého výsledkom je značné zníženie odmeny žalobcu.
               
            
                  3.
               
               
                  Tretí žalobný dôvod je založený na zjavne nesprávnom posúdení, ktorého sa mala dopustiť Komisia, keď rozhodla, že žalobca plnil úlohy na úrovni vedúceho oddelenia.
               
            
                  4.
               
               
                  Štvrtý žalobný dôvod je založený na porušení povinnosti odôvodnenia, keďže napadnuté rozhodnutia sú poznačené neexistenciou akéhokoľvek relevantného odôvodnenia.
               
            
                  5.
               
               
                  Piaty žalobný dôvod je založený na porušení článku 85 Služobného poriadku úradníkov Európskej únie z dôvodu, že žalobca nemohol byť informovaný o prípadnej nezrovnalosti rozhodnutia o stanovení jeho práv pri nástupe do služby v rámci ESVČ.